Belmonte de Gracián

**Belmonte de Gracián** [belMONte degraZJAN] estas municipo de Hispanio, en la sudoriento de la komarko *Comunidad de Calatayud* kies ĉefurbo estas Calatayud, en la sudokcidento de la Provinco Zaragozo (regiono Aragono). La loknomo *Belmonte* estas etimologie komprenebla kiel *Bela Monto*.

## Geografio 
eta|maldekstre|290px|Panoramo.
Belmonte de Gracián estas municipa teritorio en la sudoriento de la komarko *Comunidad de Calatayud*, kie ĝi estas sudoriente de Calatayud.

La loĝloko Belmonte de Gracián mem estas je 88 km sudokcidente de Zaragozo, provinca kaj regiona ĉefurbo, je 12 km de Calatayud, sur 646 msm en la Iberia Sistemo, sur la valo de la rivero Perejiles estante la dua loĝloko tie antaŭ la enfluejo en la riveron Jalón ĉe Calatayud.

Ĝi estas alirebla laŭ la ŝoseo A-1504. La plej proksima loĝloko estas Villalba de Perejil.

## Historio 
eta|maldekstre|210px|Sonorilturo.
Proksime estis la keltibera urbo Segeda. Ĝi estis islama setlejo: la bazo de la nuna sonorilturo eble estis de araba epoko. Alfonso la 1-a definitive konkeris la areon en 1120 post la konkero de Tarazona kaj Calatayud. Ĝi apartenis al la Komunumo de Domaroj de Calatayud.

Fama verkisto de la Hispana Ora Jarcento nome Baltasar Gracián (1601-1658) naskiĝis en Belmonte. Ĝis 1910 nomiĝis Belmonte del río Perejiles, kaj ekde 1920, Belmonte de Calatayud. En 1985, omaĝe al la fama lokano ĝi eknomiĝis Belmonte de Gracián.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Belmonte de Gracián kie oni malaltiĝis el 844 loĝantoj en 1950 ĝis nunaj 167 loĝantoj en 2021. Evidente elmigrado ĝenerale foriris al industriaj aŭ pli viglaj areoj kiel Zaragozo, kaj Calatayud.

## Aktualo 
Tradicia bazo de ekonomio estis agrikulturo (cerealoj, olivarboj, migdalarboj, kaj ĉefe ĉerizarboj kaj vitejoj), kaj brutobredado (kortobirdoj, ŝafoj kaj porkoj) kaj sekva nutrindustrio (ĉefe vinproduktado). Nune gravas ankaŭ natura, kultura kaj rura turismo.

Ĉefaj altiraĵoj estas la preĝejo kun mudeĥara turo, la ermitejo kun turo, la kastelo, la palaco kaj naturaj lokoj ĉefe ĉe la riveroj. Aparte estas la arkeologia kuŝejo de Segeda.

## Bildoj 

Belmonte de Gracián, Zaragoza, España, 2017-01-05, DD 07.jpg|Panoramo ekde la ermitejo.
Vista de Belmonte de Gracián, Zaragoza, España, 2015-09-16, JD 01.JPG|Panoramo de Belmonte de Gracián.
Ayuntamiento, Belmonte de Gracián, Zaragoza, España, 2017-01-05, DD 13.jpg|Urbodomo.
Acueducto, Belmonte de Gracián, Zaragoza, España, 2017-01-05, DD 01.jpg|Akvedukto.
Iglesia de San Miguel, Belmonte de Gracián, Zaragoza, España, 2017-01-05, DD 09.jpg|Preĝejo de Sankta Mikaelo.
Castillo, Belmonte de Gracián, Zaragoza, España, 2017-01-05, DD 12.jpg|Kastelo.
Castillo palacio, Belmonte de Gracián, Zaragoza, España, 2017-01-05, DD 11.jpg|Kastel-palaco.
Torre de Belmonte de Gracián, Zaragoza, España, 2017-01-05, DD 03.jpg|Turo.
Torre de la ermita de Nuestra Señora del Castillo, Torre de Belmonte de Gracián, Zaragoza, España, 2017-01-05, DD 06.jpg|Turo de la Ermitejo de *Nuestra Señora del Castillo*.
Torre de la ermita de Nuestra Señora del Castillo, Belmonte de Gracián, Zaragoza, España, 2017-01-05, DD 10.jpg|Detalo de la turo de la Ermitejo de *Nuestra Señora del Castillo*.
Zona arqueológica de Segeda, Belmonte de Gracián, Zaragoza, España, 2017-01-05, DD 14.jpg|Arkeologia kuŝejo de Segeda.

## Vidu ankaŭ 
* Municipoj de la provinco Zaragozo

## Referencoj 
## Eksteraj ligiloj 
* Loĝantaro
* Atlaso de la Romia Imperio

Kategorio:Loĝlokoj de provinco Zaragozo
Kategorio:Municipoj de la provinco Zaragozo